Resep-video: Tjokkie-blokkie | Maroela Media
Tjokkie-blokkie (Foto: Maroela Media/Janie Monsieur)
Hierdie koekiedeeg-blokkies word nie gebak nie, maar gevries!
Lewer sowat 32 blokkies
500g donker baksjokolade
2 e klapperolie
¾ k botter, sag
¾ k klewerige bruinsuiker
¼ k witsuiker
1 ½ k koekmeel
4 e melk
1 k sjokoladekrummels
Smelt die baksjokolade en klapperolie saam.
Gebruik ŉ silikoon-ysbakkie en gooi van die gesmelte sjokolade daarin tot elke holte ŉ bietjie in het. Woel die sjokolade in die ysbakkie, sodat al die kante bedek word. Dreineer die res van die sjokolade uit deur die ysbakkie oor ŉ ander bak om te dop. Hou die orige sjokolade eenkant.
Vries die ysbakkie vir 20 minute.
Meng die botter, bruinsuiker en witsuiker saam met ŉ klitser tot sag en romerig. Gooi nou die meel en melk by en meng weer.
Gooi die sjokolade krummels by en roer. Indien nodig kan jy jou hande gebruik om die koekiedeeg behoorlik te meng.
Haal die ysbakkie uit die vrieskas en skep lepelsvol koekiedeeg in elke holte. Druk effens vas met jou vingers.
Gooi die orige sjokolade bo oor en maak glad met ŉ lepel. Indien die sjokolade wat jy eenkant gehou het al gestol het, kan jy dit weer in die mikrogolf smelt en dan oor die koekiedeeg gooi.
Vries weer vir 30 minute. Haal die ysbakkie uit en dop die blokkies uit die holtes uit. Hou in die yskas.
Smul saam met Maroela video
Hap saam met Lochner: Boere-blini
joyce · 3 maande gelede
klink nie reg nie rou koekmeel neeee
Die Stem · 3 maande gelede
Ek het ook gewonder oor die feit dat die Meel nooit gaargemaak word nie.
Ek stem saam Joyce…
Gebruik eerder amandelmeel!